Pabaiskas
Pabaiskas – miestelis Ukmergės rajono savivaldybėje, 6 km į pietus nuo Ukmergės. Seniūnijos ir seniūnaitijos centras. Pro miestelį teka Žirnajos dešinysis intakas Vintara, vakarų pusėje auga Daumantų miškas. Stovi Pabaisko Švč. Trejybės bažnyčia (pastatyta 1836 m.), Pabaisko koplyčia kapinėse, veikia Pabaisko pagrindinė mokykla, biblioteka, paštas (LT-20027), kaimo bendruomenė. Netoli miestelio telkšo Žirnajai.